b"\n_START_ARTICLE_\nCentre Cat\xc3\xb2lic (Sant Joan de les Abadesses)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un gran edifici amb bar, cinema-teatre a la planta baixa, m\xc3\xbaltiples sales de confer\xc3\xa8ncies i reunions al primer pis i en el que eren les golfes hi ha l'escola municipal de m\xc3\xbasica. Encara que ha tingut moltes remodelacions interiors conserva la seva fa\xc3\xa7ana principal pr\xc3\xa0cticament igual, sols la porta ha canviat de lloc. \xc3\x89s una fa\xc3\xa7ana d'estil ecl\xc3\xa8ctic doncs, all\xc3\xa0 s'hi barregen molts estils. Les obertures, totes rectangulars, presenten ornamentaci\xc3\xb3 variada i l\xc3\xadnies rectes i corbes. Pedra i rajols vermells s'hi combinen formant plaques rectangulars alternant amb columnes adossades i relleus de ciment emmotllat. A la part superior hi ha cornises i damunt el teulat un element decoratiu rectangular que es remata amb un cercle amb dues boles a casa costat.\n_START_SECTION_\nHist\xc3\xb2ria\n_START_PARAGRAPH_\nVa ser constru\xc3\xafda el 1897-1899 per la societat Centre Cat\xc3\xb2lic, creada l'any 1887. Sempre ha tingut caf\xc3\xa8 teatre i sales de reunions per\xc3\xb2 distribu\xc3\xaft de moltes diferents maneres. Exteriorment sols ha canviat el lloc de la porta que era ocupada el lloc d'una finestra. Durant la Guerra Civil fou confiscat i era la seu del P.O.U.M.. Els anys seixanta del segle XX es va fer totalment nova la sala d'actes pel funcionament del cinema parroquial amb la m\xc3\xa0xima tecnologia de l'\xc3\xa8poca. El seu constructor podria haver estat en Llu\xc3\xads Font Arnau, per la semblan\xc3\xa7a amb la fa\xc3\xa7ana municipal i de la font que hi ha a la pla\xc3\xa7a d'en Clav\xc3\xa9."